 ನೇರ‌ ತಯಾರಿಕೆಯ ಬಹುತೇಕ ಮೂಲ ತತ್ವಗಳು ’ಸಾಮಾನ್ಯ ಜ್ಞಾನವೇ’ ಆಗಿದೆ, ಹಾಗೆಯೇ ಲಿಖಿತ ಉದಾಹರಣೆಗಳನ್ನು ನಾವು ಬೆಂಜಮಿನ್‌ ಫ್ರಾಂಕ್ಲಿನ್‌ನ ಕಾಲದಷ್ಟು ಹಿಂದೆಯೇ ನೋಡಬಹುದು. "ಪೂವರ್‌ ರಿಚರ್ಡ್‌ನ ಪಂಚಾಂಗ" , ಕಾಲಹರಣದ ಬಗ್ಗೆ ಹೀಗೆ ಹೇಳುತ್ತದೆ, "ಯಾರು 5 ಶಿಲ್ಲಿಂಗುಗಳನ್ನು ಆಲಸ್ಯದಿಂದ ಹಾಳು ಮಾಡುತ್ತಾನೋ, ಅವನು 5 ಶಿಲ್ಲಿಂಗುಗಳಷ್ಟು ಮೌಲ್ಯವನ್ನು ಕಳೆದುಕೊಳ್ಳುತ್ತಾನೆ, ಮತ್ತು ಅಷ್ಟೇ ಎಚ್ಚರದಿಂದ ಆತ 5 ಶಿಲ್ಲಿಂಗುಗಳನ್ನು ನದಿಗೆ ಎಸೆಯಲೂ ಬಹುದು." ಅನಗತ್ಯ ಖರ್ಚನ್ನು ಕಡಿಮೆ ಮಾಡುವುದು ಮಾರಾಟವನ್ನು ಹೆಚ್ಚು ಮಾಡುವುದಕ್ಕಿಂತ ಲಾಭದಾಯಕ ಎನ್ನುತ್ತಾನೆ: "ಉಳಿಸಿದ ಒಂದು ಕಾಸು ಗಳಿಸಿದ ಎರಡು ಕಾಸು." ದಿನಕ್ಕೆ ಚೂರು, ವರ್ಷಕ್ಕೆ ನೂರು. ಉಳಿಸಿರಿ ಮತ್ತು ಹೊಂದಿರಿ." 

ಮತ್ತೆ, ಫ್ರಾಂಕ್ಲಿನ್‌ನ "ದ ವೇ ಟು ವೆಲ್ತ್" ಪುಸ್ತಕವು ಅನಗತ್ಯ ಸರಕುಗಳನ್ನು ಸಾಗಿಸುವುದರ ಬಗ್ಗೆ ಹೀಗೆ ಹೇಳುತ್ತದೆ: "ನೀವು ಅದನ್ನು ಸರಕುಗಳು ಎಂದು ಕರೆಯುತ್ತೀರಿ; ಆದರೆ, ನೀವು ಸರಿಯಾಗಿ ಕಾಳಜಿ ವಹಿಸದಿದ್ದರೆ, ’ಸರಕು’ ಕೆಟ್ಟದಾಗಬಹುದೆಂದು ನಿಮಗೆ ತೋರಿಸಿಕೊಡುತ್ತದೆ. ನೀವು, ಅವು ಕಡಿಮೆ ಬೆಲೆಗೆ ಮಾರಾಟವಾಗಬಹುದೆಂದು ನಿರೀಕ್ಷಿಸುತ್ತೀರಿ, ಮತ್ತು ಬಹುಶಃ, ಅವು ಬೆಲೆಬಾಳುವುದಕ್ಕಿಂತ ಕಡಿಮೆಗೆ ಆಗಲೂಬಹುದು (ಕೊಂಡವರಿಗೆ); ಆದರೆ, ಆ ವಸ್ತುಗಳಿಗಾಗಿ ನಿಮ್ಮಲ್ಲಿ ಯಾವ ಸಂದರ್ಭಗಳೂ ಇಲ್ಲದಿದ್ದಲ್ಲಿ ಅವೇ ನಿಮಗೆ ತುಟ್ಟಿಯಾಗುತ್ತವೆ. ಪೂವರ್ ರಿಚರ್ಡ್‌ ಏನು ಹೇಳುತ್ತಾನೆಂದು ನೆನಪಿಸಿಕೊಳ್ಳಿ, 'ನಿನಗೆ ಏನು ಬೇಡವೋ ಅದನ್ನು ಕೊಂಡುಕೋ, ಮತ್ತು ನಿನಗೆ ಏನು ಅಗತ್ಯವೋ ಅದನ್ನು ಮಾರಾಟ ಮಾಡು’. ಇನ್ನೊಂಡು ಕಡೆ ಅವನು ಹೀಗೆ ಹೇಳುತ್ತಾನೆ, ’ಬೆಲೆಬಾಳುವ ನಾಣ್ಯಗಳ ಮೌಲ್ಯದ ವಸ್ತುಗಳನ್ನು ಕೊಂಡ ಎಷ್ಟೋ ಜನ ಹಾಳಾಗಿದ್ದಾರೆ'. ಹೆನ್ರಿ ಫೋರ್ಡ್‌ ತನ್ನ ವ್ಯವಹಾರದ ಅನೇಕ ಪ್ರಯೋಗಗಳ ಮೇಲೆ ಫ್ರಾಂಕ್ಲಿನ್‌ನ ಪ್ರಭಾವ ಬಹಳವಾಗಿ ಇದೆ ಎನ್ನುತ್ತಾನೆ, ಜಸ್ಟ್-ಇನ್-ಟೈಮ್ ಉತ್ಪಾದನೆಯೂ ಅದರಲ್ಲಿ ಒಂದು.

ಕೆಲಸಗಾರರು ಇಟ್ಟಿಗೆಗಳನ್ನು ಎತ್ತಲು ಬಗ್ಗಿರುವುದನ್ನು ನೋಡಿದ ಫ್ರಾಂಕ್‌ ಗಿಲ್‌ಬ್ರೆತ್ ಅಪವ್ಯಯವೆನ್ನುವುದು ಕೆಲಸದಲ್ಲಿಯೇ ಅಡಗಿದೆ ಮತ್ತು ಅಲಕ್ಷಿಸಲ್ಪಟ್ಟಿದೆ ಎಂಬುದನ್ನು ಮೊದಲು ಗುರುತಿಸಿದರು. ಹಾಗೆ, ಇಟ್ಟಿಗೆ ಹಾಕುವವನು 2.3 ಕೆಜಿಯ ಇಟ್ಟಿಗೆಯನ್ನು ಎತ್ತಲು ತನ್ನ ಪೂರ್ತಿ ದೇಹವನ್ನೇ ಬಗ್ಗಿಸಿ ಎತ್ತುತ್ತಿದ್ದನು, ಅನೇಕ ವರ್ಷಗಳಿಂದ ಈ ರೀತಿ ಕೆಲಸದಲ್ಲಿಯೇ ಅದಕ್ಷತೆ ಬೆಳೆದುಕೊಂಡಿದೆ. ಕೆಲಸಗಾರರ ಸೊಂಟದ ಮಟ್ಟಕ್ಕೆ ಇಟ್ಟಿಗೆಗಳನ್ನು ಕೂಡಿಸುವ ಅಟ್ಟಳಿಕೆಯನ್ನು ಪರಿಚಯಿಸಿದ ನಂತರ, ಕಡಿಮೆ ಶ್ರಮದಲ್ಲಿ ಆದರೆ ಮೂರು ಪಟ್ಟು ವೇಗದಲ್ಲಿ ಕೆಲಸಗಳು ಸಾಗಿದವು. 

ವ್ಯವಸ್ಥೆಗೆ ಉದಾಹರಣೆ
20ನೇ ಶತಮಾನಕ್ಕಿಂತ ಮೊದಲು
ನೇರ ವ್ಯವಸ್ಥೆಯನ್ನು ಸಾಧಿಸುವ ಕ್ರಮಗಳು
ತ್ಯಾಜ್ಯಗಳ ವಿಧಗಳು